***PARAUGS***

***tikai personas datu apstrādei par dalībniekiem/gala saņēmējiem[[1]](#footnote-1)***

**\_\_\_\_\_\_\_\_\_\_\_privātuma politika**

Šīs \_\_\_\_\_\_\_\_\_\_\_\_\_\_\_ privātuma politikas (turpmāk – Privātuma politika) mērķis ir sniegt fiziskajai personai – datu subjektam informāciju par personas datu apstrādes nolūku, apjomu, aizsardzību, apstrādes termiņu un datu subjekta tiesībām datu iegūšanas laikā, kā arī apstrādājot datu subjekta personas datus.

Personas dati ir jebkura informācija, kas attiecas uz identificētu vai identificējamu fizisku personu. Identificējama fiziska persona ir tāda, kuru var tieši vai netieši identificēt, jo īpaši atsaucoties uz identifikatoru, piemēram, minētās personas vārdu, uzvārdu, identifikācijas numuru, atrašanās vietas datiem, tiešsaistes identifikatoru vai vienu vai vairākiem minētajai fiziskajai personai raksturīgiem fiziskās, fizioloģiskās, ģenētiskās, garīgās, ekonomiskās, kultūras vai sociālās identitātes faktoriem.

**Personas datu pārziņa un personas datu aizsardzības speciālista kontaktinformācija**

Personas datu pārzinis ir sabiedrība ar ierobežotu atbildību “\_\_\_\_\_\_\_\_\_\_\_”, reģistrācijas numurs: \_\_\_\_\_\_\_\_, adrese: \_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_\_, e‑pasts: \_\_\_\_\_\_\_\_\_\_\_\_\_.

Personas datu aizsardzības speciālista kontaktinformācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Personas datu apstrādes nolūki[[2]](#footnote-2)**

**Eiropas Sociālā fonda projekta Nr.\_\_\_\_\_\_\_\_\_\_\_\_\_\_\_\_\_\_\_ īstenošana (turpmāk – projekts)**

Mēs apstrādājam Jūsu personas datus, lai nodrošinātu projekta īstenošanu un sniegtu Jums *pakalpojumu* – *apmācības\_\_\_\_\_\_\_\_\_*.

Ja Jūs nesniegsiet Mums nepieciešamos personas datus, Mēs nevarēsim nodrošināt tiesību aktos noteikto pienākumi izpildi.

|  |  |
| --- | --- |
| **Personas dati** | **Juridiskais pamats** |
| - vārds un uzvārds;  - personas kods;  - kontaktinformācija (deklarētā adrese, e-pasta adrese, tālruņa numurs);  - vecums;  - informācija par invaliditāti;  - statuss Latvijā (ārzemnieks, repatriants, bēglis, persona, kurai piešķirts alternatīvais statuss, vai patvēruma meklētājs);  - piederība nacionālajai minoritātei;  - informācija par ārvalstu izcelsmi;  - informācija, vai persona ir nelabvēlīgā situācijā esoša persona;  - informācija par statusu darba tirgū;  - informācija par mājsaimniecību; | Eiropas Parlamenta un Padomes 2013.gada 17.decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 1.pielikums, Ministru kabineta 2015.gada 10.februāra noteikumu Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā” 2.pielikums un Ministru kabineta 2016.gada 1.marta noteikumi Nr.127 “Darbības programmas “Izaugsme un nodarbinātība” 7.3.1.specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”[[3]](#footnote-3) |

**No kādiem avotiem Mēs iegūstam personas datus?**

**- Jūs**

Mēs apstrādājam Jūsu sniegtos personas datus, kurus Jūs sniedzat Mums pirms Mūsu pakalpojuma nodrošināšanas.

**Kam Mēs nododam Jūsu personas datus?**

**- Centrālajai finanšu un līgumu aģentūrai**

Lai pildītu savas saistības pret Centrālo finanšu un līgumu aģentūru kā Eiropas Savienības struktūrfondu un Kohēzijas fonda sadarbības iestādi (turpmāk – sadarbības iestāde), Mēs nododam Jūsu personas datus minētajai iestādei, ievērojot tiesību aktos noteiktos pienākumus. Sadarbības iestāde, īstenojot Eiropas Savienības struktūrfondu un Kohēzijas fonda 2014.-2020.gada plānošanas perioda vadības likumā noteiktos pienākumus un tiesības, nodrošina projektu īstenošanas uzraudzību un kontroli, projektu mērķu un iznākuma rādītāju sasniegšanas uzraudzību, kā arī analizē problēmas projektu īstenošanā.

**Cik ilgi Jūsu personas datu informācija tiek glabāta?**

Visi no Jums iegūtie personas dati tiks glabāti līdz \_\_\_\_ gada \_\_\_\_\_\_\_\_\_ (*projekta īstenošanas termiņš, tai skaitā pēcuzraudzības periods)*.

Pēc minētā perioda beigām, Mēs drošā veidā \_\_\_\_\_\_\_\_\_\_\_\_[[4]](#footnote-4) Jūsu personas datus.

**Kā tiek aizsargāta Jūsu informācija?**

Mēs vienmēr aizsargāsim Jūsu informāciju un veicam atbilstošus pasākumus, lai nodrošinātu, ka personas datu apstrāde notiek atbilstoši spēkā esošajiem tiesību aktiem par fizisko personu datu apstrādi un aizsardzību.

Lai aizsargātu Jūsu personas datus, mēs veicam attiecīgus tehniskus un organizatoriskus pasākumus[[5]](#footnote-5). *Mēs regulāri atjauninām un pārbaudām mūsu drošības sistēmas*. Piekļuve Jūsu personas datiem ir pieejama tikai tam personālam, kuram šī informācija ir nepieciešama tā darba pienākumu izpildei. Tiek veiktas mūsu darbinieku apmācības Jūsu personas datu privātuma, drošības un konfidencialitātes nodrošināšanai.

Mēs rūpīgi pārbaudām visus pakalpojuma sniedzējus, kas Mūsu vārdā un uzdevumā apstrādā Jūsu personas datus. Mēs izvērtējam, vai sadarbības partneri (personas datu apstrādātāji) pielieto atbilstošus drošības pasākumus, lai Jūsu personas datu apstrāde notiktu atbilstoši Mūsu uzdevumiem, norādījumiem, instrukcijām un tiesību aktu prasībām. Personas datu apstrādātāji nav tiesīgi Jūsu personas datus izmantot kādiem citiem mērķiem, kā arī nodot tos trešajām personām.

**Jūsu tiesības**

Normatīvajā regulējumā personas datu aizsardzības jomā piešķir Jums ir noteiktas tiesības attiecībā uz Jūsu personas datu apstrādi. Lai īstenotu zemāk minētās tiesības, lūdzu iesniedziet rakstveida iesniegumu Mums vai Mūsu personas datu aizsardzības speciālistam[[6]](#footnote-6).

- **Piekļuve personas datiem**

Jums ir tiesības pieprasīt apstiprinājumu no Mums, vai Mēs apstrādājam Jūsu personas datus, un šādos gadījumos pieprasīt izsniegt informāciju par personas datiem, ko Mēs apstrādājam par Jums.

**- Personas datu labošana**

Ja uzskatāt, ka informācija par Jums ir nepareiza vai nepilnīga, Jums ir tiesības lūgt Mums to izlabot.

**- Iebildums pret apstrādi, pamatojoties uz likumīgajām interesēm**

Jums ir tiesības iebilst pret Jūsu personas datu apstrādi, kurus apstrādājam, pamatojoties uz Mūsu likumīgajām interesēm, tomēr tas neattiecas uz gadījumiem, kad tiesību akti pieprasa Mums turpināt apstrādāt Jūsu datus.

**- Dzēšana**

Noteiktos apstākļos Jums ir tiesības prasīt Mums dzēst Jūsu personas datus, tomēr tas neattiecas uz gadījumiem, kad tiesību akti pieprasa Mums saglabāt datus līdz tam paredzētajam termiņam.

**- Apstrādes ierobežojums**

Noteiktos apstākļos Jums ir tiesības ierobežot savu personas datu apstrādi, tomēr tas neattiecas uz gadījumiem, kad tiesību akti pieprasa Mums turpināt apstrādāt Jūsu datus noteiktā apjomā.

**- Datu pārnese**

Jums ir tiesības saņemt vai nodot savus personas datus tālāk citam personas datu pārzinim. Šīs tiesības ietver tikai tos personas datus, ko esat sniedzis Mums uz piekrišanas pamata vai līguma izpildei, kā arī ja apstrādāšana tiek veikta automatizēti.

**Ar ko varu sazināties, ja man ir kādi jautājumi?**

Ja Jums rodas kādi jautājumi par Jūsu personas datu apstrādi, lūdzu, sazinieties ar Mums vai Mūsu personas datu aizsardzības speciālistu.

Ja neesat apmierināts ar saņemto atbildi, Jums ir tiesības iesniegt sūdzību Datu valsts inspekcijā ([www.dvi.gov.lv](http://www.dvi.gov.lv/))

Mēs regulāri uzlabosim šo Privātuma politiku un informēsim Jūs par jebkurām izmaiņām, publicējot Privātuma politikas aktuālo versiju *šajā* tīmekļa vietnē ar datumu, kurā tie ir spēkā.

1. Paraugs ir izstrādāts tikai kā **informatīvs materiāls** par datiem, kuri finansējuma saņēmējam ir jāapstrādā par dalībniekiem/gala saņēmējiem. Gadījumā, ja finansējuma saņēmējs šo paraugu izmanto sava uzņēmuma/iestādes privātuma politikas izstrādei, tas ir jāpapildina ar informāciju par personas datiem, kas nepieciešami citu funkciju nodrošināšanai. [↑](#footnote-ref-1)
2. Ja uzņēmumā/ iestādē personas dati tiek apstrādāti vēl kādiem nolūkiem, privātuma politikā ir jānorāda visi nolūki kam personas dati tiek apstrādāti. [↑](#footnote-ref-2)
3. Tā kā uzņēmums personas datus apstrādā arī grāmatvedības, personāl atlases un citu prasību nodrošināšanai, ir nepieciešams papildināt ar atbilstošu juridisko pamatu. Piemēram, personāl atlases ietvaros, pretendenta piekrišana. [↑](#footnote-ref-3)
4. Aicinām norādīt turpmāko rīcību ar personas datiem, t.i., vai tie tiks dzēsti, šifrēti vai tiek veikta kāda cita rīcība. [↑](#footnote-ref-4)
5. Aicinām noteikt precīzi kādus tehniskos vai organizatoriskos pasākumus uzņēmums/iestāde ir veikusi, lai aizsargātu datus. Piemēram, ugunsmūri, datu šifrēšana, ierobežota piekļuve sistēmai u.c. [↑](#footnote-ref-5)
6. Informāciju par personas datu aizsardzības speciālistu norāda, ja tāds ir norīkots. [↑](#footnote-ref-6)